April | 2015 | Net nog 'n paar gedagtes
Posted on April 30, 2015 by Maree Clarkson
'n Paar woorde in een van my Natuur-Joernale…
Om 'n Natuur-joernaal aan te hou is een van die groot vreugdes in my lewe. Hier bewaar ek herinneringe uit my tuin en die natuur, maak ek notas van belangrike dinge en gebeurtenisse en gee ek vrye teuels aan my gedagtes en verbeelding. Mooi natuur-gedigte word hier vasgeplak tesame met sketse, mooi prentjies en drome.
Posted in afrikaanse blog	Tagged herinneringe, luister na die lied van die natuur, natuurjoernaal
Posted on April 27, 2015 by Maree Clarkson
Begin jou week met eenvoudige oomlikke…
Gewoonlik kan jy die groot, onvergeetlike oomblikke in jou lewe op een hand tel, maar dis die alledaagse, klein eenvoudige dingetjies in ons dag wat die lewe so lekker maak. Soos om 'n heerlike Cappuccino by die Wimpy te sit en drink, sommer so in die middel van die oggend.
Hulle motto is mos "Enjoy every moment" en om sommer net so te sit en gesels is presies dit. Om elke eenvoudige oomblik te geniet.
Op pad na die Wimpy…
Ek sê dankie vir alledaagse dinge…
Posted in inspirasie	Tagged inspirasie
Stap 'n myl in my skoene…
Posted on April 22, 2015 by Maree Clarkson
Foto vanaf 'Spel & the Gypsy'
en ek sal vandag 'n myl in jou skoene stap en verstaan…
Posted in inspirasie, oorvloed	Tagged inspirasie, stap 'n myl in my skoene
Posted in inspirasie	Tagged hoop, inspirasie
Posted on April 17, 2015 by Maree Clarkson
Een van my gunsteling tuinvoëls – die Rooiborsduifie. Hulle roep is 'n sagte, rustige frase note wat laag begin, hoër styg en dan weer afwaarts borrel.
Die rooiborsduifie (Streptopelia senegalensis ) is een van drie gryserige duiwe wat almal redelik algemeen in Gauteng-tuine voorkom.
Die maklikste manier om dit te onderskei van die ander twee – die gewone tortelduif en die grootringduif – is dat die rooiborsduifie nie 'n swart ringetjie om sy nek het nie. Die rooiborsduifie is ook die kleinste van die drie en die een met die sterkste pienk skynsel.
Daar is verskeie ander name wat mense vir rooiborsduifies gebruik, soos lemoenduifies en lagduifies (na aanleiding van die Engelse laughing dove ). Die amptelike Afrikaanse naam verwys na die fyn pienkrooi veertjies en kolletjies op die bors wat duidelik sigbaar is. 'n Mens moenie by dié naam dink aan 'n tamatierooi nie.
Rooiborsduifies is saadvreters en 'n mens hoef net 'n handvol saadjies of selfs broodkrummels iewers op die grond te strooi om hulle en ander saadvreters na jou tuin te lok. Baie saadvoerders wat druk deur kleiner voëltjies besoek sal word, werk nie goed vir groter voëls soos die rooiborsduifie nie. Hulle wei liefs op die grond.